**URHEILIJASOPIMUS SUOMEN RATSASTAJAINLIITTO RY**

Suomen Ratsastajainliitto ry ja ko. kalenterivuodelle kansainvälisen kilpailuluvan lunastanut urheilija ovat tehneet seuraavan urheilijan kansainvälistä kilpailemista koskevan sopimuksen. Sopimus on nähtävänä ja tulostettavissa SRL internetsivulla www.ratsastus.fi / materiaalisalkku.

**1. OSAPUOLET**

1.1. Suomen kansalaisuuden omaava urheilija, joka on lunastanut itselleen Suomen Ratsastajainliitto ry:n kansainvälisen kilpailulisenssin.

1.2. Suomen Ratsastajainliitto / Jutta Koivula E-mail jutta.koivula@ratsastus.fi

Valimotie 10 Puh. 040 7160 831

00380 Helsinki

**2. SOPIMUSKAUSI**

Tämän sopimuksen voimassaolo alkaa kansainvälisen kilpailuluvan lunastamishetkellä ja päättyy  
Kirjoita päivämäärä napsauttamalla tai napauttamalla tätä.

**3. SOPIMUKSEN TARKOITUS**

Tällä sopimuksella määritellään ne ehdot, periaatteet ja menettelytavat johon Suomen Ratsastajainliitto ry:n (myöhempänä SRL) edustustehtäviin nimeämä urheilija sekä SRL sitoutuu. Sopimus koskee kaikkia FEI:n alaisia kansainvälisiä kilpailuja.

Tämän sopimuksen kautta sekä lunastamalla kansainvälisen kilpailulisenssin urheilija sitoutuu noudattamaan myös OK:n, WADA:n, SUEK:n, FEI:n sekä SRL:n sääntöjä, kilpailusääntöjä sekä kurinpitomenettelyä.

**4. SOPIMUKSEN SISÄLTÖ**

**4.1. Kilpailutoiminta**

4.1.1. Liiton kansainvälisen kilpailutoiminnan perustana on urheilijan SRL:lle ilmoittama kiinnostus osallistua kansainvälisiin kilpailuihin. Tämän perusteella SRL laatii sopimuskautta kattavan kansainvälisen arvokilpailuohjelman sekä nimeää ratsukon sovittuihin kilpailuihin valintakriteereitä noudattaen (ratsukolla tarkoitetaan jäljempänä hevosta/hevosia sekä ratsastajaa/ajajaa/vikeltäjää).

Urheilija sitoutuu pitämään muut osapuolet jatkuvasti informoituna oman ja hevosensa/hevostensa kilpailukuntoon vaikuttavista seikoista. Liitolle annetut terveystiedot ovat luottamuksellisia.

Ratsukko joka on nimetty tiettyyn kilpailuun ei ole oikeutettu peruuttamaan osallistumistaan kilpailuun n.s. definitive entryn jälkeen muutoin kuin terveydellisistä tai muista pakottavista syistä.

SRL:lla ja kilpailujärjestäjällä on oikeus laskuttaa ratsastajaa aiheutuneista kuluista sekä ns ”handling fee” 100 euroa definitive entryn jälkeen tehdyistä peruutuksista.

4.1.2. SRL julkaisee kotisivuillaan säännöt menettelylle, jolla ratsukko nimetään kansainvälisiin kilpailutehtäviin (SRL:n valintamenettely edustustehtäviin). Näissä valintakriteereissä ratsukon kilpailutuloksilla on ratkaisevin merkitys. SRL tekee harkinnan jälkeen lopulta valintansa yksin.

**4.2. Kilpailutoimintaa koskevat erityisehdot**

4.2.1. Kilpailukutsut

SRL pyytää kutsut kilpailuohjelman edellyttämiin kansainvälisiin kilpailuihin sekä tiedottaa muistakin kilpailumahdollisuuksista urheilijalle. SRL vastaa Suomea edustavan ratsukon ilmoittamisesta kansainvälisiin kilpailuihin.

4.2.2. Valinnat

SRL:n maajoukkuejohto tai valintakomitea nimeää ratsukon valmennusleireille ja kansainvälisiin kilpailuihin.

Ratsukko, joka on estynyt osallistumaan SRL:n valmennusleirille tai ratsukolle nimettyyn kilpailuun, sitoutuu ilmoittamaan esteestä ja sen luonteesta heti esteen ilmaannuttua SRL:n maajoukkuejohdolle.

4.2.3. Tulostiedotus

Joukkueenjohtaja, tai ellei sellaista ole nimetty, urheilija itse sitoutuu lähettämään viralliset kansainväliset kilpailutulokset SRL:n tiedottajalle mahdollisimman pian luokan jälkeen.

4.2.4. Valmennus

Urheilijan tulee sopimuskauden alussa ilmoittaa, haluaako hän osallistua SRL:n järjestämille valmennusleireille. Urheilija sitoutuu osallistumaan niille valmennus- ja viimeistelyleireille, joille hänet on nimetty. Muun valmentautumisen urheilija hoitaa maajoukkuejohdon kanssa sovittavalla tavalla.

4.2.5. Varallaolo

Varalle nimetty ratsukko sitoutuu olemaan valmistautunut kilpailuun tai valmennusleirille lähtöön maajoukkuejohdon kanssa sovitulla tavalla. SRL sitoutuu pitämään varalla olevaa ratsukkoa jatkuvasti informoituna ja ajan tasalla järjestelyistä, varallaolosta ja sen muutoksista.

4.2.6. Terveys ja eläinlääkäritarkastus

Mikäli urheilija tai hevonen loukkaantuu tai sairastuu sopimuskauden aikana, on urheilijan ilmoitettava siitä välittömästi liiton maajoukkuejohdolle. Liitolle annetut terveystiedot ovat luottamuksellisia. SRL:lla on omalla kustannuksellaan oikeus suorituttaa pätevän hevosiin erikoistuneen eläinlääkärin toimesta sellaisen hevosen tarkastus, joka on SRL:n toimesta ilmoitettu kansainväliseen kilpailuun.

**4.3. Kulukorvaukset ja palkkio**

SRL suorittaa urheilijalle etukäteen sovittua kulukorvausta erikseen sovituista valmennusleireistä ja kilpailumatkoista. Maajoukkuejohto tiedottaa kunkin leirin/kilpailun korvausperiaatteesta kyseisen leirikutsun/kilpailun ilmoittautumisen yhteydessä. Urheilijan tulee toimittaa kulukorvauslaskelman tositteineen liittoon 14 vrk:n kuluessa tapahtumasta.

Urheilijapalkkioita ei makseta.

**5. RATSASTAJAN INFORMOINTIVELVOLLISUUS OMILLE SIDOSRYHMILLEEN**

Ratsastaja on velvollinen informoimaan omille sidosryhmilleen (hevosenomistajat, henkilökohtaiset

valmentajat, huoltajat, työnantajat…) tämän sopimuksen sisällöstä ja velvoitteista. Ratsastaja on velvollinen informoimaan SRL:oa henkilökohtaisten sidosryhmiensä mahdollisesti asettamista rajoitteista tämän sopimuksen sitomiin ehtoihin ja/tai kilpailutoimintaan

**6. SOPIMUKSEN PURKAMINEN**

Mikäli tämän sopimuksen osapuolena oleva urheilija tahallisesti ja olennaisessa asiassa rikkoo tämän sopimuksen määräyksiä tai syyllistyy muuhun sellaiseen epäurheilijamaiseen käytökseen, josta liitto on määrännyt kurinpitoseuraamuksen, SRL:lla on oikeus yksipuolisesti purkaa tämä sopimus päättymään välittömästi. Mikäli urheilijan havaitaan käyttäneen kiellettyjä dopingaineita tai antaneen niitä hevoselleen tai mikäli urheilija kieltäytyy dopingtesteistä, on SRL:lla oikeus purkaa tämä sopimus välittömästi. Erimielisyyksiin ja sopimuksen purkamiseen liittyvissä asioissa on aina ennen ratkaisua kuultava vastapuolta ja muita tämän sopimuksen osapuolia.

**7. SOPIMUKSEN VOIMAAN ASTUMINEN**

Kansainvälisien kilpailuluvan lunastaminen sitouttaa urheilijan tämän sopimuksen ehtoihin ilman eri allekirjoitusta. Tämän sopimuksen julkaiseminen SRL:n internetsivulla sitouttaa SRL:n tämän sopimuksen ehtoihin ilman erillistä allekirjoitusta.